
Σύσταση ενιαίας επιχείρησης ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ Δήμου Κασσωπαίων του Νομού ΚΕΡ¬ 
ΚΥΡΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 
1980 «περί κινήτρων δια την ίδρυσιν επιχειρήσεων Υδρεύ- 
σεως και Αποχετεύσεως» (ΦΕΚ ΑΊ 91 /23.8.1980). 

2. Τις διατάξεις του άρθρου 29Α του Ν. 1558/1985 
όπως προοετέθη με το άρθρο 27 του Ν. 2081/1992 (Α’ 
154). 

3. Τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και Απο- 
κεντρώσεως και καθορισμός των αρμοδιοτήτων του» (Α' 
201/1995). 

4. Την αριθμ. ΥΠ 151/16.10.1995 (ΦΕΚ 8βΟ/Β/ 
17.10.1995) απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Εσωτερικών, 
Δημόσιας Διοίκησης και Αποκέντρωσης Γεωργίου Δασκα- 
λάκη». 

5. Το γεγονός ότι το παρόν διάταγμα προκαλεί δαπάνη 
εις βάρος του προϋπολογισμού έτους 1995 του Δήμου 
Κασσωπαίων ύψους 29.983.546 δρχ. για την οποία έχει 
εγγραφεί πίστωση στσν προϋπολογισμό του οικείου δή¬ 
μου και στους Κ.Α. 20.13.9στ, 20.132.2, 20.132.2, 
20.132.9, 20.151.1α και 9β, 20.152.9γ, 20.153.9α, 
20.161.9β, 35.122.9α, 35.153.9α και 9β. 35.151.1α. 

6. Τις υπ’ αριθμ. 18, 78 και 106/1995 αποφάσεις του 
Δημοτικού Συμβουλίου Κασσωπαίων. 

7. Την αριθμ. 558 της 8.9.1995 γνωμοδότηση του Συμ¬ 
βουλίου της Επικρατείας με πρόταση του Αν. Υπουργού 
Εσωτερικών - Δημόσιας Διοίκησης και Αποκέντρωσης, 
αποφασίζουμε: 

Αρθρο 1 

Σύσταση 

Εγκρίνονται οι αριθμ. 18, 78 και 106/1995 αποφάσεις 
του Δημοτικού Συμβουλίου του Δήμου Κασσωπαίων του 
Ν. Κέρκυρας, που αφορούν τη σύσταση στον ομώνυμο 
Δήμο ενιαίας επιχείρησης ύδρευσης αποχέτευσης που 
έχει ως εξής: 

1. Συνιστάται στον Δήμο Κασσωπαίων του Ν. Κέρκυρας 
ενιαία επιχείρηση ύδρευσης - απσχέτευσης με την επωνυ¬ 
μία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥ¬ 
ΣΗΣ ΔΗΜΟΥ ΚΑΣΣΩΠΑΙΩΝ Ν. ΚΕΡΚΥΡΑΣ» (άρθρο 1 
παρ. Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητάς της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων δια 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
323/1989 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
1980). 

3. Έδρα της επιχείρησης είναι ο Δήμος Κασσωπαίων 
του Νομού Κέρκυρας (άρθρο 1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Κασσωπαίων (άρθρο 1 παρ. 
3Ν. 1069/1980). 

Αρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 (άρθρο 1 παρ. 3 Ν. 1069/1980). 

Αρθρο 3 
Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλσι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 8 παρ. 1 Ν. 1069/ 

1980). 

Αρθρο 4 

Έσοδα 

Έσοδα της επιχείρησης είναι: 

α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρηση έτους που υπολογίζεται σε ποσσ- 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α’ και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 


χέτευσης αρμοδιότητας της επιχείρησης (άρθρο 10 παρ. 1 
εδ. ια και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδαφ. γ’ Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 δ’ 
και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/1980). 

στ. Το τέλος χρήσεως υπονόμων (άρθρο 10 παρ. 1 εδ. 
στ’Ν. 1069/1980). 

ζ. Η αξία του ύδατος που καταναλώνεται (άρθρο 10 παρ. 
1 εδ.ζΝ. 1069/1980). 

η. Η εγγύηση χρήσεως του υδρομετρητή (άρθρο 10 παρ. 
1 εδ.η'Ν. 1069/1980). 

δ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ' Ν. 1069/1980). 

ιγ. Εσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, καθώς 
και κάθε άλλη νόμιμη πρόσοδος. 

ιδ. Οι επιχορηγήσεις και επιδστήσεις από το Δήμο, το 
Κράτος, την Ευρωπαϊκή Ενωση και Διεθνείς Οργανι¬ 
σμούς. 

Αρθρο 5 
Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από εννέα μέλη τα οποία ορίζονται με 
αναπληρωτές τους από το Δημοτικό Συμβούλιο. Από τα 
μέλη αυτά: α) πέντε (5) είναι αιρετοί εκπρόσωποι του Δή¬ 
μου Κασσωπαίων, β) τρεις (3) είναι κάτοικοι του Δήμου 
Κασσωπαίων που έχουν πείρα ή γνώσεις σχετικές με το 
αντικείμενο της επιχείρησης και γ) ένας (1) είναι εκπρό¬ 
σωπος του Τεχνικού Επιμελητηρίου Ελλάδος (ΤΕΕ - 
Τμήμα Κέρκυρας). 

Σε περίπτωση πσυ οι εργαζόμενοι είναι πάνω από είκοσι 
(20) μετέχει ένας εκπρόσωπός τους και μειώνεται ο αριθ¬ 
μός των μελών - κατοίκων, χωρίς τροποποίηση της ουσια¬ 
στικής πράξης της επιχείρησης. 

Ο εκπρόσωπος των εργαζομένων και του Κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 του Ν. 1069/1980 και 261 Π.Δ. 323/ 
1989). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της εκδοθείσης κατ’ εξου¬ 
σιοδότηση του άρθρου 42 του Ν. 1416/1984 (Α' 18) απο- 
φάσεως 25027/84 του Υπουργού Εσωτερικών (Β' 244). 

4. Ο Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματός του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/1980). 

Στον Αναπληρωτή Υπουργό Εσωτερικών - Δημόσιας 

Διοίκησης και Αποκέντρωσης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 16 Νοεμβρίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΔΑΣΚΑΛΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ ΆΡΙΘ. 434 (2) 

Μέτρα για τη διατήρηση και προστασία των αυτόχθονων 
φυλών των αγροτικών ζώων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 14 του Ν. 1564/1985 «Οργά¬ 
νωση παραγωγής και εμπορίας του πολλαπλασιαστικού 
υλικού φυτικών ειδών» (Α’ 164). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 1712/ 

1987 για τον εκσυγχρονισμό των επαγγελματικών σργα- 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (Α’ 154). 

2. Την 397456/2.10.1995 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Αλέξανδρο Ακριβάκη και 
Αλέξανδρο Δαμιανίδη» (Β’ 833). 

3. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 5.000.000 δραχμών περίπου για 
το τρέχον οικονομικό έτος και 10.000.000 δραχμών περί¬ 
που για καθένα από τα επόμενα οικονομικά έτη, η οποία 
θα καλυφθεί από πιστώσεις που έχουν εγγράφει στον 
κρατικό προϋπολογισμό στον ειδικό φορέα 29/110 και 
ΚΑΕ 5322. 

4. Την 492/1995 γνωμοδότηση του Συμβουλίου της 
Επικράτειας, με πρόταση του Υφυπουργού Γεωργίας, 
αποφασίζουμε: 

Αρθρο 1 

Σκοπός - Πεδίο εφαρμογής 

1. Σκοπός του παρόντος διατάγματος είναι η θέσπιση 
ενός πλαισίου κανόνων και δραστηριοτήτων για την προ¬ 
στασία και διατήρηση της γενετικής ποικιλομορφίας των 
αυτόχθονων φυλών αγροτικών ζώων εντός ή εκτός των οι¬ 
κοσυστημάτων στα οποία διαβιούν για λόγους επιστημονι¬ 
κούς, οικονομικούς και διατήρησης της φυσικής κληρονο¬ 
μιάς. 

2. Οι διατάξεις του παρόντος διατάγματος εφαρμόζο¬ 
νται, σε όλα τα εκτρεφόμενα είδη των αγροτικών ζώων, 
τόσο στο φυσικό τους οικοσύστημα, όσο και εκτός αυτού. 


Αρθρο 2 
Ορισμοί 

Για τους σκοπούς του παρόντος διατάγματος νοείται 
ως: 

α) Αγροτικό ζώο: κάθε ζώο το οποίο εκτρέφεται, ελεύ¬ 
θερο ή σταυλισμένο, σε ελεγχόμενες συνθήκες με σκοπό 
τον προσπορισμό οικονομικού οφέλους. 

β) Αυτόχθονο γενετικό υλικό: οι γηγενείς πληθυσμοί, 
φυλές ή σειρές αγροτικών ζώων που δημιουργήθηκαν 
στον ελλαδικό χώρο χωρίς την ουσιαστική επέμβαση της 
γενετικής επιστήμης. 

γ) Πληθυσμός: το σύνολο των ζώων ενός συγκεκριμένου 
είδους, που συνιστούν μια αναπαραγωγική κοινότητα. 

δ) Φυλή: σύνολο ζώων του αυτού είδους με κοινή κατα¬ 
γωγή και με συγκεκριμένα μορφολογικά και παραγωγικά 
χαρακτηριστικά με τα οποία διαφοροποιούνται από το σύ¬ 
νολο των ζώων του είδους. 

ε) Σειρά: μικρή κλειστή ομάδα ατόμων συγκεκριμένης 
φυλής, η οποία διαφοροποιείται από τα άλλα άτομα της 
φυλής ως προς ορισμένα μορφολογικά και παραγωγικά 
χαρακτηριστικά. 

στ) Κλειστή αναπαραγωγή: η σύζευξη μεταξύ των ατό¬ 
μων που ανήκουν αποκλειστικά στην ίδια σειρά ή οικογέ¬ 
νεια. 

ζ) Οικότοπος ή βιότοπος μιας αυτόχθονης φυλής αγρο¬ 
τικών ζώων: το περιβάλλον στο οποίο ζει το είδος καθ’ όλη 
τη διάρκεια του βιολογικού του κύκλου ή σε διάφορα στά¬ 
δια αυτού. 

η) Αρμόδια υπηρεσία: η καθ' ύλη αρμόδια κεντρική ή πε¬ 
ριφερειακή ζωοτεχνική υπηρεσία του Υπουργείου Γεωρ- 
γίας. 

Αρθρο 3 

Διάκριση του αυτόχθονου ζωικού γενετικού 
υλικού και κριτήρια κατάταξής του 

1. Το υπό προστασία αυτόχθονο ζωικό γενετικό υλικό 
διακρίνεται σε: 

α) μη προσδιορισμένους πληθυσμούς που είναι δυνατό 
να απαρτίζονται από φυλές, τύπους φυλών ή σειρές. 

β) φυλές ή σειρές, όπως ορίζονται στις περιπτώσεις δ 
και ε του άρθρου 2 του παρόντος. 

2. Κριτήρια για την κατάταξη του ζωικού γενετικού υλι¬ 
κού σε κατηγορίες ορίζονται, ανάλογα με το βαθμό κινδύ¬ 
νου εξαφάνισής του, τα εξής: 

α) Ο συνολικά διαπιστωμένος αριθμός των ατόμων του 
πληθυσμού, της φυλής ή της σειράς. 

β) Η ένταση της μείωσης του αριθμού των ατόμων του 
πληθυσμού, της φυλής ή της σειράς. 

γ) Το δραστικό μέγεθος ή το ενεργό μέρος του πληθυ¬ 
σμού. 

Αρθρο 4 

Κατηγορίες ζωικού γενετικού υλικού 

1. Το αυτόχθονο ζωικό γενετικό υλικό κατατάσσεται με 
βάση τα κριτήρια της παρ. 2 του άρθρου 3 στις παρακάτω 
κατηγορίες: 

α) Κατάσταση εξαφάνισης: όταν έχουν απομείνει ελάχι¬ 
στα άτομα ενός πληθυσμού ή φυλής ή σειράς, οπότε καθί¬ 
σταται προβληματικός ο εντοπισμός τους και ο κίνδυνος 
εξαφάνισής τους είναι άμεσος. 

β) Κάτάσταση επισφαλής: όταν ο αριθμός των ατόμων 
είναι μικρός και η λήψη μέτρων είναι απαραίτητη για τη 
διατήρηση του πληθυσμού, της φυλής ή της σειράς. 

γ) Κατάσταση ευαίσθητη: όταν οι ρυθμοί μείωσης του 
πληθυσμού, της φυλής ή της σειράς είναι υψηλοί και δια- 
γρά(ρεται κίνδυνος εξαφάνισης στο κοντινό μέλλον. 

δ) Κατάσταση κανονική: όταν υπάρχει μεγάλος αριθμός 
ατόμων και δεν δημιουργούνται προβλήματα τα οποία 
μπορεί να θέσουν σε κίνδυνο την αναπαραγωγή και τη δια¬ 
τήρηση του πληθυσμού, της φυλής ή της σειράς. 

2. Οι φυλές που κατατάσσονται στις κατηγορίες των πε¬ 
ριπτώσεων α και β της προηγουμένης παραγράςιου θεω¬ 
ρούνται ως εθνική κληρονομιά και βρίσκονται υπό τον 
άμεσο έλεγχο και ευθύνη των αρμοδίων υπηρεσιών του 
άρθρου 2, ανεξάρτητα από το ιδιοκτησιακό καθεστώς των 
ζώων. 

3. Προκειμένου μια φυλή ή σειρά να καταταγεί στην κα¬ 
τηγορία «κατάσταση εξαφάνισης» θα πρέπει να έχει απο- 
μεΐνει περιορισμένος αριθμός θηλυκών ατόμων ή ο αριθ¬ 
μός των αρσενικών ατόμων να είναι μικρότερος από δέκα 
(10) ανεξάρτητα από το συνολικό αριθμό των θηλυκών 
ατόμων. 

4. Προκειμένου μια φυλή ή σειρά να καταταγεί στην κα¬ 
τηγορία «κατάσταση επισφαλής» θα πρέπει ο συνσλικός 
αριθμός των αρσενικών ζώων, ανεξάρτητα από το συνο¬ 
λικό αριθμό των θηλυκών, να είναι μικρότερος από είκοσι 
(20) ή τα ελάχιστα διαπιστωμένα άτομα, ανάλογα με το εί¬ 
δος του ζώου, να είναι: 

Είδος ζώου Αριθμός ζώων 


Βοοειδή 

έως 

κκω 

Βούβαλοι 

έως 

5(κ) 

Πρόβατα 

έως 

500 

Αίγες 

έως 

500 

Χοίροι 

έως 

200 

Ιπποειδή 

έως 

500 


5. Προκειμένου μια φυλή ή σειρά να καταταγεί στην κα¬ 
τηγορία «κατάσταση ευαίσθητη» θα πρέπει ο αριθμός των 
ατόμων τα τελευταία πέντε (5) χρόνια να: 

α) Παρουσιάζει μείωση και ο αριθμός τους, ανάλογα με 
το είδος του ζώου, να είναι: 

Είδος ζώου Αριθμός ζώων 


Βοοειδή 

μικρότερος από 

5.000 

Βούβαλοι 

μικρότερος από 

2.000 

Πρόβατα 

μικρότερος από 

9.000 

Αίγες 

μικρότερος από 

9.000 

Χοίροι 

μικρότερος από 

1.000 

Ιπποειδή 

μικρότερος από 

2.000 

β) Είναι στάσιμος και ο αριθμός τους, ανάλογα με το εί- 

δος του ζώου, να είναι: 



Είδος ζώου 

Αριθμός ζώων 

Βοοειδή 

μικρότερος από 

7.500 

Βούβαλοι 

μικρότερος από 

1.500 

Πρόβατα 

μικρότερος από 

7.500 

Αίγες. 

μικρότερος από 

7.500 

Χοίροι 

μικρότερος από 

500 

Ιπποειδή 

μικρότερος από 

800 


γ) Παρουσιάζει αύξηση, αλλά ο ελάχιστος αριθμός των 
ατόμων είναι: 

Είδος ζώου Αριθμός ζώων 


Βοοειδή 

μικρότερος από 

4.000 

Βούβαλοι 

μικρότερος από 

1.000 

Πρόβατα 

μικρότερος από 

β.ΟΟΟ 

Αίγες 

μικρότερος από 

6.000 

Χοίροι 

μικρότερος από 

400 

Ιπποειδή 

μικρότερος από 

500 


6. Πληθυσμοί, φυλές ή σειρές που δεν κατατάσσονται 
σε μια από τις κατηγορίες των περιπτώσεων α, β και γ της 
παρ. 1, κατατάσσονται στην κατηγορία «κατάσταση κανο¬ 
νική». 

7. Πληθυσμοί που αναγνωρίζονται ως ιδιαιτέρου ενδια¬ 
φέροντος κατά το άρθρο 6 παρ. 3 του παράντος μπορεί να 
καταταγούν ανάλογα με τον αριθμά των ατόμων που δια¬ 
θέτουν σε μία από τις παραπάνω κατηγορίες. 

8. Για τις φυλές ή τους πληθυσμούς που κατατάσσονται 
στις κατηγορίες των περιπτώσεων α και β της παρ. 1, λαμ- 
βάνονται άμεσα και δραστικά μέτρα για τη διάσωσή τους. 

Γ ια τις φυλές ή τους πληθυσμούς που κατατάσσονται 
στην κατηγορία της περίπτωσης γ της παρ. 1, παρακολου- 
θείται η εξέλιξη του αριθμού των ατόμων και ανάλογα απο- 
φασίζεται η λήψη ή όχι των απαραίτητων μέτρων. 

Για τις φυλές ή τους πληθυσμούς της κατηγορίας δ της 
παρ. 1 δεν λαμβάνονται ιδιαίτερα μέτρα προστασίας. 

Άρθρο 5 

Κατάταξη σε κατηγορίες του αυτόχθονου ζωικού 
γενετικού υλικού 

Οι αναγνωρισμένες αυτόχθονες φυλές αγροτικών ζώων 
ανάλογα με το διαπιστωμένο αριθμό ατόμων εντάσσονται 
στις κατηγορίες του άρθρου 4, οος εξής: 

α) Στην κατηγορία «κατάσταση εξαφάνισης» εντάσσο¬ 
νται οι φυλές: 


Είδος ζώου Φυλή 

Αριθμός ατόμων 

Βοοειδή 

Τήνου 

ελάχιστα 


Κέας 

ελάχιστα 


Συκιάς Χαλκιδικής 

περίπου 100 


Κατερίνης 

περίπου 300 

Πρόβατα 

Καταφυγίου 

ελάχιστα 


Ρουμλουκίου 

ελάχιστα 


Ευδήλου Ικαρίας 

ελάχιστα 


Λευκίμης Κερκύρας 

ελάχιστα 


Άργους 

ελάχιστα 

Ιπποειδή 

Θεσσαλίας 

ελάχιστα 


Ανδραβίδας 

ελάχιστα 


Πηνείας 

περίπου 180 

β) Στην κατηγορία «κατάσταση επισφαλής» ανήκουν οι 

φυλές: 



Είδος ζώου 

Φυλή 

Αριθμός ατόμων 

Βούβαλοι 

Εγχώριος βούβαλος 

περίπου 500 

Πράβατα 

Ζακύνθου 

περίπου 480 


Παλαγονίας 

περίπου 350 


Σαρακατσάνικο 

περίπου 460 

Χοίροι 

Ιπποειδή 

Κατσικά Ιύΐαννίνων 
Εγχώριος χοίρος 

Πόνυ Σκύρου 

Πίνδου 

Μεσσαρά Κρήτης 

περίπου 370 
περίπου 200 

περίπου 120 
περίπου 300 
περίπου 100 

γ) Στην κατηγορία «κατάσταση ευαίσθητη» ανήκουν οι 
φυλές: 

Είδος ζώου 

Φυλή 

Αριθμός ατόμων 

Βοοειδή 

Βραχυκερατική 

7.000 

Πρόβατα 

Σκοπέλου 

1.800 


Κύμης 

1.200 


Χίου 

7.200 


Αγρίνιου 

2.400 


Δράμας 

2.800 


Θράκης 

4.800 


Καλαρύτικο 

3.800 


Πηλειορίτικο 

1.400 

Αίγες 

Σκοπέλου 

7.000 


δ) Στην κατηνορία «κατάσταση κανονική» ανήκουν οι 
φυλές: 

Είδος ζώου Φυλή 


Πρόβατα Καραγκούνικη 
Λέσβου 
Σςκικίων 
Φριζάρτα 
Σερών 

Κεφαλληνίας 

Ορεινό πρόβατο Ηπείρου (Μπούτσικο) 

Σκύρου 

Καρύστου 

Αίγες Ελληνική αίγα 


Αρθρο 6 

Μελέτες αυτόχθονων πληθυσμών 
με ιδιαίτερο ενδιαφέρον 

1. Οι αυτόχθονοι πληθυσμοί αγροτικών ζώων που πα¬ 
ρουσιάζουν ιδιαίτερο ενδιαφέρον και δεν έχουν ακόμη με¬ 
λετηθεί και καταταγεί σε μία από τις αναφερόμενες στο 
άρθρο 5 αναγνωρισμένες φυλές μπορεί, ύστερα από με¬ 
λέτες που κυρίως πραγματοποιούνται από την αρμόδια 
υπηρεσία του Υπουργείου Γεωργίας, να: 

α) αναγνωριστούν ως ανεξάρτητες φυλές, 

β) ενταχθούν ως τύπος μιας των αναγνωρισμένων φυ¬ 
λών, 

γ) χαρακτηριστούν ως πληθυσμοί με ιδιαίτερο ενδιαφέ¬ 
ρον. 

2. Ανάλογες μελέτες μπορεί επίσης να ανατεθούν με 
απόφαση του Υπουργού Γ εωργίας στα Εργαστήρια Ζωο¬ 
τεχνίας των Πανεπιστημίων, στους επίσημα αναγνωρισμέ¬ 
νους, σύμφωνα με την ισχύουσα νομοθεσία, φορείς που 
τηρούν και καταρτίζουν γενεαλογικό βιβλία και εφαρμό¬ 
ζουν προγράμματα διάσωσης και διατήρησης σπάνιων φυ¬ 
λών και σε άλλους σχετικούς με το αντικείμενο φορείς. 

Οι ενδιαφερόμενοι οφείλουν πρώτα να υποβάλλουν το 
πλήρες πρόγραμμα της μελέτης στη Δ/νση Εισροών Ζωι¬ 
κής Παραγωγής του Υπουργείου Γ εωργίας. Οι μελέτες θα 
αναφέρονται σε συγκεκριμένο πληθυσμό, στην περιοχή 
που αυτός βρίσκεται, στα γενικό χαρακτηριστικά του, στη 


διαψαινόμενη χρησιμότητά του και στο συνολικό κόστος 
της μελέτης. Η Δ/νση Εισροών Ζωικής Παραγωγής του 
Υπουργείου Γ εωργίας προπίνει στην αξιολόγηση των με¬ 
λετών και εισηγείται στον Υπουργό Γ εωργίας την έγκριση 
ή την απόρριψή τους. 

3. Μελέτες μπορεί να πραγματοποιούν και άλλοι σχετι¬ 
κοί με το αντικείμενο φορείς, όμως η αναγνώριση των 
νέων φυλών ή πληθυσμών με ιδιαίτερο ενδιαιρέρον γίνεται 
από το Υπουργείο Γ εωργίας, σύμφωνα με την ισχύουσα 
νομοθεσία. 

4. Για την παρακολούθηση της εκτέλεσης, την παρα¬ 
λαβή και την αξιολόγηση των αποτελεσμάτων των μελε¬ 
τών υπεύθυνη είναι η Δ/νση Εισροών Ζωικής Παραγωγής 
του Υπουργείου Γ εωργίας. 

Άρθρο 7 

Μέτρα προστασίας των σε κατάσταση εξαφάνισης, 
κατάσταση επισςκιλή και κατάσταση ευαίσθητη 
κατατασσομένων φυλών και πληθυσμών 
με ιδιαίτερο ενδιαιρέρον 

1. Για τις φυλές που κατατάσσονται στις κατηγορίες των 
περιπτ. α, β και γ του άρθρου 5 λαμβάνονται τα παρακάτω 
μέτρα: 

α) Καταγράφονται σε γενεαλογικά βιβλία τα άτομα της 
φυλής που ανευρέθησαν. Η τήρηση των βιβλίων γίνεται 
είτε από τις αρμόδιες ζωοτεχνικές υπηρεσίες του Υπουρ¬ 
γείου Γεωργίας, είτε από τους επίσημα αναγνωρισμένους, 
σύμφωνα με την κείμενη νομοθεσία, φορείς. 

β) Καταρτίζονται προγράμματα διάσωσης και διατήρη¬ 
σης. 

γ) Δημιουργούνται στην τράπεζα γενετικού υλικού τα 
απαραίτητα αποθέματα κατεψυγμένου σπέρματος, ωα¬ 
ρίων και εμβρύων και κάθε άλλου γενετικού υλικού. 

δ) Η Δ/νση Εισροών Ζωικής Παραγωγής του Υπουρ¬ 
γείου Γεωργίας εισηγείται προς άλλες υπηρεσίες του 
Υπουργείου ή άλλων Υπουργείων και Οργανισμών να προ- 
τιμούνται, κατά την ετραρμογή των κειμένων διατάξεων 
των σχετικών με την παροχή κινήτρων και διευκολύνσεων, 
οι κάτοχοι ή όσοι επιθυμούν να ιδρύσουν εκμεταλλεύσεις 
με ζώα των φυλών που απειλούνται με εξαφάνιση και ορ¬ 
γανώνει με κάθε πρόσφορο μέσο την ενημέρωση των υπη¬ 
ρεσιών, των εκτροφέων και του ευρύτερου κοινού, σχε¬ 
τικά με τις φυλές που απειλούνται με εξα(ράνιση, για τη 
σημασία τους ως φυσικής κληρονομιάς, για τον ενδεχό¬ 
μενο ρόλο τους στην ανάπτυξη της κτηνοτροφίας και πα¬ 
ρέχει κάθε τεχνική βοήθεια σχετικά με: 
αα) την οργάνωση και διαχείριση των εκμεταλλεύσεων, 
ββ) την τήρηση των μητρώων, 
γγ) την εφαρμογή της κατάλληλης μεθόδου και τεχνικής 
διατήρησης. 

2. Προκειμένου για φυλές των κατηγοριών των περιπτ. α 
και β του άρθρου 5 εκτός των μέτρων της παρ. 1 του παρό¬ 
ντος άρθρου λαμβάνονται, επιπλέον και τα παρακάτω μέ¬ 
τρα: 

α) Τα γενεαλογικά βιβλία της προηγουμένης παραγρά¬ 
φου καταρτίζονται και τηρούνται κατά είδος και φυλή κλει¬ 
στά. 

β) Λαμβάνονται άμεσα μέτρα για τη διάσωση και την αύ- 
ξηαη του αριθμού των ζώων είτε: 
αα) Με την εισαγωγή τους σε κρατικούς σταθμούς, 
ββ) Με την παροχή ειδικών κινήτρων στους κατόχους 
τους. 

γγ) Με απαγόρευση της σφαγής τους χωρίς την έγ¬ 
γραφη άδεια της αρμόδιας ζωοτεχνικής υπηρεσίας του 
Υπουργείου Γεωργίας, καθώς και της εξαγωγής των ζώων, 
του σπέρματος, των ωαρίων και των εμβρύων τους, πριν 
εξασφαλιστεί η διάσωση και η διατήρηση της φυλής. 

δδ) Με συνδυασμό όλων των παραπάνω ή και άλλων 
πρόσφορων μέτρων. 

γ) Οι αρμόδιες υπηρεσίες του άρθρου 2 μεριμνούν ώστε 
σε μία περιοχή, όπου εκτρέφεται φυλή αγροτικών ζώων 
που ανήκει σε μία των κατηγοριών των περιπτ. α και β του 
άρθρου 5, να μην εφαρμόζονται ανταγωνιστικά προγράμ¬ 
ματα, τα οποία θα μπορούσαν να θέσουν σε κίνδυνο τις 
φυλές ή τον πληθυσμό. 

Αρθρο 8 

Προγράμματα διάσωσης και διατήρησης 

1. Τα προγράμματα διάσωσης και διατήρησης του αυτό- 
χθονου ζωικού γενετικού υλικού που απειλείται με εξαφά¬ 
νιση συντάσσονται από την καθ’ ύλη αρμόδια Δ/νση Ζωι¬ 
κής Παραγωγής του Υπουργείου Γεωργίας ή από άλλο 
αναγνωρισμένο για το σκοπό αυτόν φορέα και αναφέρο- 
νται: 

α) Στο σκοπό διατήρησής της ή των φυλών και πληθυ¬ 
σμών. 

β) Στην περιγραφή των χαρακτηριστικών και των ιδιοτή¬ 
των, με ιδιαίτερη βαρύτητα σ’ αυτές που έχουν οικονομική 
σημασία. 

γ) Στον αριθμό των ζώων της φυλής ή του πληθυσμού. 

δ) Στην καθαρότητα προκειμένου για φυλές. 

ε) Στις ανταγωνιστικές πιέσεις που δέχεται η φυλή ή ο 
πληθυσμός από άλλες φυλές ή πληθυσμούς της περιοχής. 

στ) Στην περιγραφή της περιοχής όπου εκτρέφεται η 
φυλή ή ο πληθυσμός, καθώς και των περιοχών που μπορεί 
να εκτραφεί με τους λιγότερους κινδύνους. 

ζ) Στους παράγοντες που συνετέλεσαν στη μείωση του 
αριθμού των ζώων. 

η) Στις μεθόδους και τις τεχνικές διατήρησης που θα 
πρέπει να περιγράφονται λεπτομερώς, να είναι επιστημο¬ 
νικά αποδεκτές και να διασφαλίζουν τη διατήρηση της φυ¬ 
λής ή του πληθυσμού. 

θ) Στις δυνατότητες υπαγωγής του προγράμματος σε 
άλλα εθνικά, κοινοτικά ή διεθνή προγράμματα διατήρησης 
ζωικού γενετικού υλικού. 

Ανάλογα προγράμματα μπορεί να ανατίθενται με από¬ 
φαση του Υπουργού Γ εωργίας και σε άλλους σχετικούς με 
το αντικείμενο φορείς, με τη διαδικασία που προβλέπεται 
για τις μελέτες στο άρθρο 6. 

2. Η διάρκεια εφαρμογής των προγραμμάτων θα πρέπει 
να είναι τουλάχιστον πενταετής. 

3. Για τα προγράμματα διάσωσης και διατήρησης του 
αυτόχθονου ζωικού γενετικού υλικού, που απειλείται με 
εξαφάνιση, προβλέπεται η ενημέρωση της Δ/νσης Χωρο¬ 
ταξίας και Περιβάλλοντος του Υπουργείου Γ εωργίας και η 
συνεργασία των αρμοδίων υπηρεσιών για τις περιπτώσεις 
που τούτο κρίνεται αναγκαίο. 


Στον Υφυπουργό Γ εωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 16 Νοεμβρίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΦΥΠΟΥΡΓΟΣ ΓΕΩΡΓΙΑΣ 

ΑΛΕΞΑΝΔΡΟΣ ΑΚΡΙΒΑΚΗΣ 

-4- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 435 (3) 

Τροποποίηση του Π.Δ. 394/1994 «Σύσταση Ειδικής Υπη¬ 
ρεσίας Δημοσίων Έργων (ΕΥΔΕ) για τη μελέτη και κα¬ 
τασκευή των μεγάλων έργων Δυτικής Ελλάδας» (ΦΕΚ 

Α’ 219/1994). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/1977 (ΦΕΚ Α' 
245/1977) όπως αυτές τροποποιήθηκαν και συμπληρώ¬ 
θηκαν με την παράγρ. 1 του άρθρου 23 του Ν. 1418/1984 
(ΦΕΚ Α' 23). 

2. Τις διατάξεις του άρθρου 29Α του Ν. 1558/1985 
όπως αυτό προστέθηκε με τσ άρθρο 27 του Ν. 2081 /1992 
(ΦΕΚ Α' 154). 

3. Τις διατάξεις του άρθρου 8 του Ν. 679/1977 όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ Α' 138). 

4. Την απόφαση αριθμ. ΥΠ 123/15.7.1994 του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα (ΦΕΚ Β' 550). 

5. Την γνωμοδότηση αριθμ. 595/1995 του Συμβουλίου 
της Επικράτειας, μετά από πρόταση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Αρθρο 1 

1. Στο τέλος της παραγρ. 1 του άρθρου 1 του Π.Δ. 394/ 

1994 προστίθεται εδάφιο με στοιχείο ε’ που έχει ως εξής: 

«ε) Οδικά έργα σύνδεσης Λιμένα Ηγουμενίτσας με το 
Εθνικό, Επαρχιακό και Δημοτικό οδικό δίκτυο της περιο¬ 
χής»· 

2. Τις παρ. Α1 και Α2 του άρθρου 2 του Π. Δ/τος 394/ 
1994 προστίθεται μετά την περ. δ' και περ. ε' ως εξής: 

«και ε) ΟΔΙΚΑ ΕΡΓΑ ΣΥΝΔΕΣΗΣ ΛΙΜΕΝΑ ΗΓΟΥΜΕΝΙ¬ 
ΤΣΑΣ ΜΕ ΤΟ ΕΘΝΙΚΟ, ΕΠΑΡΧΙΑΚΟ ΚΑΙ ΔΗΜΟΤΙΚΟ 
ΟΔΙΚΟ ΔΙΚΤΥΟ ΤΗΣ ΠΕΡΙΟΧΗΣ». 

Αρθρο 2 

Οι αρμοδιότητες που έχουν ανατεθεί μέχρι σήμερα σε 
άλλες υπηρεσίες και αφορούν τη σύνταξη μελετών ή την 
κατασκευή των απαιτουμένων οδικών έργων για τη σύν¬ 
δεση του λιμένα Ηγουμενίτσας με: α) το οδικό δίκτυο της 
Ηγουμενίτσας, β) την εθνική οδό Ηγουμενίτσας - Πρέβε¬ 
ζας, γ) την εθνική οδό Ηγουμενίτσας - Ιωαννίνων (περιφε¬ 
ρειακή Ηγουμενίτσας), δ) Το συνδετήριο τμήμα με την 
Εγνατία οδό στο σημείο έναρξης της μελέτης του πρώτου 
τμήματος αυτής «Λαδοχώρι - Λυκοπόδι», και ε) τους απαι- 

τούμενους οδικούς κόμβους, ασκούνται από την ΕΥΔΕ/ 
ΜΕΔΕ και τα Τμήματά της, όπως ορίζεται το Π.Δ. 394/ 
1994, μετά έγα μήνα από τη δημοσίευση του παρόντος 
διατάγματος. 

Αρθρο 3 

Η ισχύς του διατάγματος αυτού, αρχίζει από την δημο¬ 
σίευσή του στην Εφημερίδα της Κυβερνήσεως, εκτός αν 
άλλως ορίζεται σε αυτό. 

Στον Αναπληρωτή Υπουργό Περιβάλλοντος, Χωροτα¬ 
ξίας και Δημοσίων Έργων αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Νοεμβρίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΚΩΝ. ΓΕΙΤΟΝΑΣ 
-♦- 

ΑΝΑ ΚΟΙΝΏΣ ΕΙΣ 

Αριθ. Φ. 0546/4526 (4) 

Ανακοίνωσή για τη θέση σε ισχύ των Πρωτοκόλλων των 
ετών 1976 και 1992 για την τροποποίηση της Διεθνούς 
Σύμβασης του 1971 αναφορικά με την ίδρυση Διε¬ 
θνούς Κεφαλαίου αποζημίωσης ζημιών ρύπανσης από 
πετρέλαιο. Λονδίνο 19.11.1976 και 27.11.1992. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 9 Οκτω¬ 
βρίου 1995 έλαβε χώρα η κατάθεση στον Γενικό Γραμμα- 
τέα του Ι.Μ.Ο. του εγγράφου επικυρώσεως από τη χώρα 
μας των Πρωτοκόλλων των ετών 1976 και 1992 για την 
τροποποίηση της Διεθνούς Σύμβασης του 1971 αναφο¬ 
ρικά με την ίδρυση Διεθνούς κεφαλαίου αποζημίωσης ζη¬ 
μιών ρύπανσης από πετρέλαιο που υπογράφηκαν στο 
Λονδίνο την 19η Νοεμβρίου 1976 και 27η Νοεμβρίου 
1992 αντίστοιχα. 

Τα παραπάνω πρωτόκολλα τα οποία κυρώθηκαν από τη 
χώρα μας με το υπ’ αριθμ. 270/1995 Προεδρικό Διάταγμα 
που δημοσιεύθηκε στο υπ’ αριθμ. 151 Φύλλο της Εφημε- 
ρίδος της Κυβερνήσεως, τεύχος Α', της 26.7.1995, θα τε¬ 
θούν σε ισχύ το μεν Πρωτόκολλο του έτους 1976, σύμ¬ 
φωνα με τη διάταξη του άρθρου VI παραγρ. 3 αυτού, την 
7η Ιανουάριου 1996, το δε Πρωτόκολλο του έτους 1992, 
σύμφωνα με τη διάταξη του άρθρου 30 παράγρ. 3 αυτού, 
την 9η Οκτωβρίου 1996. 

Αθήνα, 7 Νοεμβρίου 1995 

Με εντολή Υπουργού 
Η Ειδικός Νομικός Σύμβουλος Β' 

ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 


Αριθ. Φ.0546/4525 (5) 

Ανακοίνωσή για τη θέση σε ισχύ του Πρωτοκόλλου του 
έτους 1992 για την τροποποίηση της Διεθνούς Σύμβα¬ 
σης του 1969 περί αστικής ευθύνης συνεπεία ζημιών 
εκ ρυπάνσεως υπό πετρελαίου. Λονδίνο 27.11.1992. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 9 Οκτω¬ 
βρίου 1995 έλαβε χώρα η κατάθεση στον Γ ενικό Γ ραμμα- 
τέα του Ι.Μ.Ο. του εγγράφου επικυρώσεως από τη χώρα 
μας του Πρωτοκόλλου του έτους 1992 για την τροποποί¬ 
ηση της Διεθνούς Σύμβασης του 1969 «περί αστικής ευ¬ 
θύνης συνεπεία ζημιών εκ ρυπάνσεως υπό πετρελαίου» 
που υιοθετήθηκε την 27 Νοεμβρίου 1992 από τη Διεθνή 
Διάσκεψη που πραγματοποιήθηκε στο Λονδίνο. 

Το παραπάνω πρωτόκολλο το οποίο κυρώθηκε από τη 
χώρα μας με το υπ’ αριθμ. 197/1995 Προεδρικό Διάταγμα 
που δημοσιεύθηκε στο υπ’ αριθμ. 106 Φύλλο της Εφημε- 
ρίδος της Κυβερνήσεως, τεύχος Α', της 13 Ιουνίου 1995, 
θα τεθεί σε ισχύ σύμφωνα με την διάταξη του άρθρου 13 
παράγρ. 4 αυτού, την 9η Οκτωβρίου 1996. 

Αθήνα, 7 Νοεμβρίου 1995 
Με εντολή Υπουργού 
Η Ειδικός Νομικός Σύμβουλος Β' 

ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 

- ♦ - 

Αριθ. Φ.0544/4357 (6) 

Ανακοίνωσή για τη θέση σε ισχύ της Σύμβασης Ελλάδος - 
Τυνησίας για την έκδοση και δικαστική συνδρομή σε 
ποινικές υποθέσεις. Αθήνα, 6.7.1994. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 3 Νοεμ¬ 
βρίου 1995 έλαβε χώρα στην Τύνιδα η ανταλλαγή των εγ¬ 
γράφων επικυρώσεως της Σύμβασης μεταξύ της Ελληνι¬ 
κής Δημοκρατίας και της Δημοκρατίας της Τυνησίας περί 
εκδόσεως και δικαστικής συνδρομής σε ποινικές υποθέ¬ 
σεις η οποία υπογράφηκε στήν Αθήνα την 6 Ιουλίου 1994. 

Η παραπάνω Σύμβαση η οποία κυρώθηκε με τον υπ’ 
αριθμ. 2312/1995 Νόμο που δημοσιεύθηκε στο υπ’ αριθ. 

120 Φύλλο της Εφημερίδος της Κυβερνήσεως, τεύχος Α’, 
της 19 Ιουλίου 1995, θα τεθεί σε ισχύ σύμφωνα με την 
διάταξη του άρθρου 40 παράγρ. 2 αυτής, την 3η Δεκεμ¬ 
βρίου 1995. 

Αθήνα. 8 Νοεμβρίου 1995 
Με εντολή Υπουργού 
Η Ειδικός Νομικός Σύμβουλος Β’ 

ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Π.Δ. 399/95 αρμοδιότητας Υπουργείου Εθνικής Παι¬ 
δείας και θρησκευμάτων, διορθώνεται το 399/95 Π.Δ. 
που δημοσιεύθηκε στο ΦΕΚ 223/τ.Α'/31.10.1995 όσον 
αφορά το άρθρο 7 παρ. 1 περιπτ. β' από το εσφαλμένο 
«και β) των άρθρων 2,3.4,5,6, 7,8,9 και 10 του Π.Δ. 75/ 

1986 (ΦΕΚ 28 Α’)» στο ορθό «και β) των άρθρων 2,3,4, 5, 
6, 7, 8, 9 και 10 παρ. 8 του Π.Δ. 75/1986 (ΦΕΚ 28 Α’)». 

(Από το ΥΠΕΠΘ) 

Διεύθυνση 

Καποδιστρίου 34 

Ταχ. Κώδικας : 

104 32 

ΤΕίΕΧ 

22.3211 ΥΡΕΤΟΒ 

ΡΑΧ 

5234312 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λεπουργούν καθημερινό από β.ΟΟ' έως 13.00* 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: ΣολωυούδΙ τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα ηληροφόρησης: Για τα δημοοιεύμοτο των ΦΕΚ Σολωμού 51 τηλ.: 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κόθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πόνω η τιμή πώλησης κόθε φύλλου (8σέλιδου ή μέρους αυτού) αυξόνεται κστό 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατόθεσης στο Δημόσιο Ταμείο 2531 


Η ετήσια συνδρομή είναι: 

α) Γ ια το Τεύχος Α’ 
β) » » » Β' 

γ) » » » Γ’ 

δ) » » » Δ' 

ε) » » » Αναπτυξιακών Πρόξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.βι Βιομ. Ιδ. 

θ) » » » Αν. Ειδικού Δικαστηρίου 

I) » » » Α.Ε.βιΕ.Π.Ε. 


ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


ΚΗδκός αριθ. χατύθαιης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού ΠΆΠΕ·Π 

Δρχ. 1.000 

» 2.000 

» 500 

» 2.000 

* 1.250 

» 500 

» 250 

» 500 

» 150 

» 10.500 

» 5.500 


ιίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 










